Gran Premio do Canadá de 1977

O Gran Premio do Canadá de 1977 foi unha carreira de Fórmula 1, celebrada no Circuíto de Mosport Park, Bowmanville, Ontario, Canadá o 9 de outubro de 1977. A carreira, foi a 16ª carreira da tempada de .

 Informe 
O carreira chegou ao Canadá sen Niki Lauda, quen, logo de asegurar o campionato de pilotos na anterior carreira en Watkins Glen, anunciou a súa intención de pilotar para Brabham en , e renunciou abruptamente a Ferrari logo da decisión do equipo de correr cun terceiro coche para Gilles Villeneuve.

Na cualificación, o Lotus de Mario Andretti logrou a súa sexta pole da tempada, co McLaren de James Hunt ao seu lado na primeira fila. Ronnie Peterson, foi terceiro no seu Tyrrell de seis rodas, por diante de Gunnar Nilsson no segundo Lotus. O top ten completouse con Jochen Mass no segundo McLaren, Patrick Depailler no segundo Tyrrell, os Shadows de Alan Jones e Riccardo Patrese, Jody Scheckter no Wolf e John Watson no Brabham. Pero a seguridade na pista chea de fochancas de Mosport Park estaba cuestionada: durante a práctica o Hesketh de Ian Ashley saíu despedido nunha destas fochancas, saltou a barreira e estrelouse contra unha torre de televisión, ferindo gravemente a Ashley e poñendo fin á súa carreira na Fórmula Un. O inglés sobreviviu, pero tardaron 40 minutos en sacalo do coche e pasaron outros 30 minutos ata que chegou un helicóptero. Estes problemas foron subliñados máis tarde ese mesmo día, cando Mass estrelouse na primeira curva cunha barreira que arrasou ao bater nela.

Ao comezo da carreira, Andretti afastouse de Hunt, con Mass terceiro. Andretti e Hunt procederon entón a afastarse do resto do grupo acabando por alcanzar a Mass, terceiro nese momento. Cando intentaban dobrar a Mass, Hunt adiantou a Andretti, pero chocou co seu compañeiro de equipo en McLaren logo dun malentendido. Non puido continuar, e un Hunt visiblemente furioso axitou o seu puño a Mass, antes de golpear a un comisario que estaba tratando de sacalo de alí. Posteriormente, foi multado con 2.750 dólares. Gilles Villeneuve fixo o seu debut con Ferrari nesta carreira, pero abandonou logo dun accidente.

Non houbo tensión nas últimas catro voltas. Na volta 77, Patrese trompeou co seu Shadow e bateu contra o Hesketh de Rupert Keegan, que se estrelara a principios da carreira e estaba ao carón da pista. Na seguinte volta, o motor de Andretti rebentou e derramou aceite. Vittorio Brambilla esvarou neste aceite e trompeou co seu Surtees igual que Danny Ongais no seu Interscope Penske na mesma mancha de aceite, pero este foi capaz de continuar.

A retirada de Andretti deulle a Scheckter a vitoria, con Depailler segundo e Mass completando o podio. Jones foi cuarto por diante de Patrick Tambay no Ensign, mentres Brambilla clasificouse sexto, xusto por diante de Ongais.

 Clasificación 
 Pos  Nº  Piloto  Construtor  Voltas  Tempo/Retirada  Grella  Puntos 1 20  Jody Scheckter Wolf-Ford 80 1:40:00.00 9 9 2 4  Patrick Depailler Tyrrell-Ford 80 + 6.77 6 6 3 2  Jochen Mass McLaren-Ford 80 + 15.76 5 4 4 17  Alan Jones Shadow-Ford 80 + 46.69 7 3 5 23  Patrick Tambay Ensign-Ford 80 + 1:03.26 16 2 6 19  Vittorio Brambilla Surtees-Ford 78 Accidente 15 1 7 14  Danny Ongais Penske-Ford 78 +2 voltas 22 8 9  Alex Ribeiro March-Ford 78 +2 voltas 23 9 5  Mario Andretti Lotus-Ford 77 Motor 1 10 16  Riccardo Patrese Shadow-Ford 76 Trompo 8 11 30  Brett Lunger McLaren-Ford 76 Motor 20 12 21  Gilles Villeneuve Ferrari 76 Transmisión 17 Ret 1  James Hunt McLaren-Ford 61 Accidente 2 Ret 27  Patrick Nève March-Ford 56 Motor 21 Ret 3  Ronnie Peterson Tyrrell-Ford 34 Fuga combustible 3 Ret 24  Rupert Keegan Hesketh-Ford 32 Accidente 25 Ret 18  Hans Binder Surtees-Ford 31 Accidente 24 Ret 10  Ian Scheckter March-Ford 29 Motor 18 Ret 28  Emerson Fittipaldi Fittipaldi-Ford 29 Motor 19 Ret 12  Carlos Reutemann Ferrari 20 Sistema combustible 12 Ret 8  Hans Joachim Stuck Brabham-Alfa Romeo 19 Motor 13 Ret 6  Gunnar Nilsson Lotus-Ford 17 Accidente 4 Ret 26  Jacques Laffite Ligier-Matra 12 Transmisión 11 Ret 7  John Watson Brabham-Alfa Romeo 1 Suspensión 10 Ret 22  Clay Regazzoni Ensign-Ford 0 Accidente 14 NTS 25  Ian Ashley Hesketh-Ford Piloto ferido NSC 15  Jean-Pierre Jabouille Renault

 Posicións logo da carreira 

Clasificación no campionato de pilotos
 Pos Piloto Puntos 1  Niki Lauda 72 2  Jody Scheckter 55 3  Mario Andretti 47 4  Carlos Reutemann 36 5  James Hunt 31

Clasificación no campionato de construtores
 Pos Construtor Puntos 1  Ferrari 89 (91) 2  Lotus-Ford 62 3  Wolf-Ford 55 4  McLaren-Ford 51 5  Brabham-Alfa Romeo 27

 Nota: Só están incluídos os cinco primeiros postos en ambos os grupos de clasificación. Só os 8 mellores resultados das primeiras 9 roldas e os 7 mellores resultados das últimas 8 roldas contan para o campionato. Os números sen paréntese son os puntos do campionato, os números entre paréntese son o total de puntos anotados.

 Notas 
 Líderes por volta: Mario Andretti 77 voltas (1-60, 62-78); James Hunt 1 volta (61); Jody Scheckter 2 voltas (79-80). 
 Última participación na Fórmula 1 de Ian Ashley. 
 Foi a única carreira da tempada na que Ferrari non puido puntuar. 
 Este foi o último Gran Premio do Canadá, celebrado en Mosport. Para 1978, a carreira trasladouse ao Circuíto da Île Notre-Dáme de Montreal, onde se mantén desde entón.

 Véxase tamén 



 Ligazóns externas 


Canadá
Categoría:Gran Premio do Canadá de Fórmula 1